《中秋夕设醮洞霄宫》
宋代·徐冲渊

老桂吹香古殿秋，琼钟敲处月当楼。
星坛露不斗光冷，天宇云空灏气浮。
羽客朝元锵玉佩，宝熏凝雾霭金虯。
步虚政在千岩上，咫尺高灵想下游。

作者简介：徐冲渊（《洞霄诗集》作仲渊），字叔静，自号栖霞子，姑苏（今江苏苏州）人。道士。孝宗淳熙中诏居太一宫高士斋，后典洞霄通明馆。孝宗逊位后，复诏居佑圣观凝神斋。有《西游诗集》，已佚。事见《洞霄图志》卷五。今录诗十二首。